Башҡорт командаһы һәм полктары 1700 — 21 йй . Төньяҡ һуғышында ( 1 мең кеше ; Балтик буйы крайында ) , 1756 — 63 йй . Ете йыллыҡ һуғышта ( 1,5 мең кеше ; Көнсығыш Пруссияла ) , 1789 — 90 йй. рус-швед һуғышында ( 4 полк ; Финляндияла ) , 1806 — 07 йй. рус-прус-француз һуғышында ( 10 мең кеше ; Көнсығыш Пруссияла ) , Ватан һуғышы ( 1812 ) һәм 1813 — 14 йй. рус армияһының сит илгә походтарында ( 20 полк ) , 1828 — 29 йй. рус-төрөк һуғышында ( Ырымбур казактары менән берлектә 0,5 мең ; Көнбайыш Ҡара диңгеҙ буйында ) , Хиуа походында ( 1839 — 40 ) , Коканд походтарында , 1853 — 56 йй . Ҡырым һуғышында ( 4 полк ; Балтик буйы крайында ) хәрәкәт итә .